{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":6,"n_cols":6,"rows_kept":6,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću za Nacrt Programa potpore za obnovu narušenog proizvodnog potencijala u sektoru mliječnog govedarstva, ovčarstva i kozarstva"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Udrugaauzgajivača Istarske ovce\"Istrijanka 2013\"","Nacrt Program potpore za obnovu narušenog proizvodnog potencijala u sektoru mliječnog govedarstva, ovčarstva i kozarstva ","Najviši iznos potpore po korisniku za proizvodnju kravljeg mlijeka 80,000,00 eura a za ovčje i kozje 15,000,00\nOvi iznosi sugeriraju na diskriminaciju među uzgajivačima u korist uzgajivača krava!!!\nNaime puno razumnije i logičnije bi bilo iznos potpora određivati po uvjetnom grlu a ne vrsti proizvodnje !!!\nIako bih tu čak i dao malu prednost proizvodnji ovčjeg i kozjeg mlijeka jer toliko uvjetnih grla u ovcama i kozama može rijetko koja farma dostignuti koliko uvjetnih grla u kravama dostigne jedna prosječna farma ...","Prihvaćen","Prijedlog se prihvaća te se najviši iznos potpore koji se može ostvariti kroz ovaj Program u sektoru proizvodnje ovčjeg i kozjeg mlijeka sa dosadašnjih 15.000,00 €/korisniku podiže na 20.000,00 €/korisniku"]
[2,"Regionalna udruga ovčara i kozara Međimurske i Varaždinske županije","Nacrt Program potpore za obnovu narušenog proizvodnog potencijala u sektoru mliječnog govedarstva, ovčarstva i kozarstva ,\nOBLIK I NAČIN DODJELE POTPORE","Poštovani,\nprije svega želimo pohvaliti napore Ministarstva i obzirnost prema proizvođačima mlijeka ovom predloženom mjerom.\nNo, smatramo da je iznos potpore za  proizvodnju kozjeg i ovčeg mlijeka PREMALI s obzirom na ranjivost proizvodnje u ovom sektoru, te bi trebao iznositi barem 50 % iznosa predviđenog u sektoru proizvodnje kravljeg mlijeka.  Ujedno bi se potvrat sredstava trebao dići sa 65 % na 75 %. Također sredstva se ne bi smjela umanjivati na temelju pretpostavke ministarstva o broju mogućih kandidata od stvarno prijavljenih jer bi se na taj način potpuno izgubio smisao ovakve intervencije!","Prihvaćen","Prijedlog kojim se traži povečanje maksimalnog iznosa potpore za sektor proizvodnje ovčjeg i kozjeg mlijeka se prihvaća te se najviši iznos potpore koji se može ostvariti kroz ovaj Program u sektoru proizvodnje ovčjeg i kozjeg mlijeka sa dosadašnjih 15.000,00 €/korisniku podiže na 20.000,00 €/korisniku.\nPrihvaća se prijedlog da se povisi udio sufinanciranja obnove proizvodnog potencijala kroz Program te se udio sufinanciranja obnove proizvodnog potencijala povećava na 75 %.\nIzričaj “Ako se nakon zaprimanja svih pristiglih zahtjeva koji zadovoljavaju kriterije za potporom, utvrdi da je ukupni iznos zahtjeva veći od iznosa osiguranog u Državnom proračunu za ovu namjenu, iznos potpore po korisniku razmjerno umanjiti”, uobičajen je za sve Programe potpore."]
[3,"Regionalna udruga ovčara i kozara Međimurske i Varaždinske županije","Nacrt Program potpore za obnovu narušenog proizvodnog potencijala u sektoru mliječnog govedarstva, ovčarstva i kozarstva ,\nPRIHVATLJIVI KORISNICI POTPORE","Poštovani, \nsmatramo da bi prihvatljivi proizvođači morali posjedovati barem 10 UG mliječnih krava i najmanje 5UG koza ili ovaca.\nNaime, na gore predloženi način dodjele potpore, smatramo da se neće postiči željeni efekat podizanja proizvodnje mlijeka ni kod krava ni kod koza i ovaca. \nJedan od ključnih uvjeta trebao bi biti da su životinje isključivo mliječne, da će imati barem 5 laktacija i da su u mljekarskoj proizvodnji kako bi se otklonila mogučnost prelaska istih u sustav krava-tele ili slične načine držanja, a koje nemaju za cilj proizvodnju mlijeka. Isto važi za koze i ovce.","Djelomično prihvaćen","Namjera predlagatelja je omogućiti što većem broju korisnika sudjelovanje u Programu potpore za obnovu narušenog proizvodnog potencijala u sektoru mliječnog govedarstva, ovčarstva i kozarstva te se iz tog razloga odbija prijedlog da korisnik mora posjedovati majmanje 10 uvjetnih grla u sektoru proizvodnje kravljeg mlijeka ili 5 uvjetnih grla u sektoru proizvodnje ovčjeg i kozjeg mlijeka.\nPrijedlog uvjeta omogućavanja financiranja kroz Program isključivo grla mliječnih pasmina koja će u proizvodnji mlijeka ostati najmanje 5 laktacija se odbija. Prihvaća se prijedlog da korisnik ostane u proizvodnji mlijeka. Korisnik je dužan minimalno tri godine nakon ostvarivanja potpore kroz Program isporučivati mlijeko u odobreni objekt u poslovanju s hranom životinjskog podrijetla ili biti upisan u Upisnik odobrenih objekata u poslovanju s hranom životinjskog podrijetla ili biti upisan u Upisnik registriranih objekata u poslovanju s hranom životinjskog podrijetla s opisom djelatnosti prerada mlijeka na gospodarstvu i/ili sir i vrhnje i/ili mljekomat i/ili pokretni mljekomat. Također svi korisnici koji ostvare sredstva kroz ovaj Program obvezuju se na povećanje proizvodnje u sektoru proizvodnje kravljeg mlijeka za 20% u roku od dvije godine od primitka potpore, a u sektoru proizvodnje ovčjeg i kozjeg mlijeka za 30% u roku od dvije godine."]